ลูกสาวหนูมีรุที่หู ตอนนี้เป็นรอบที่3แล้วค่ะ ครั้งแรกบวมเลยไป ร.พ ได้ผ่าเอาหนองออกแล้วหาย เป็นครั้งที่2บวมแต่ไป ร.พ ที่ร.พไม่อยุ่เพราะตรงกับเสาร์-อาทิตย์ ก็ไม่ได้ผ่าแต่มันหายไปเอง ตอนนี้ครั้งที่3แล้วค่ะ ไม่อยากไป ร.พเลยเพราะไม่แนะนำ พอจะมีวิธีรักษาแบบอื่นไหมค่ะ สงสารลูก หรือจะไปที่คลินิกค่ะแนะนำที
สวัสดีค่ะ หากรูอยู่บริเวณใบหน้าหู ถือเป็นความผิดปกติแต่กำเนิด เกิดจากการพัฒนาที่ผิดปกติระหว่างที่ยังเป็นตัวอ่อนในครรภ์ พบได้ประมาณ 4-10% ในเด็กทั้งหมด โดยจะพบรูขนาดเล็กอยู่ที่หน้าใบหู ขนาด 1 – 2 มิลลิเมตร ส่วนใหญ่มักพบเพียงข้างเดียว แต่อาจพบ 2 ข้างก็ได้รูที่เกิดขึ้นนี้จะไม่หายไปเอง โดยปกติจะไม่ทำให้เกิดอาการอะไร ในบางรายอาจมีน้ำที่มีกลิ่นไหลออกมาได้ แต่หากมีอาการอักเสบติดเชื้อขึ้นมา ก็จะทำให้มีอาการบวมแดง และปวดได้ ซึ่งผู้ที่เคยมีการอักเสบเกิดขึ้นแล้วหนึ่งครั้ง มักเกิดการอักเสบซ้ำตามมา ดังนั้นหากลูกสาวมีอาการอักเสบเกิดขึ้นซ้ำๆ ควรไปพบแพทย์เฉพาะทางด้านหู-คอ-จมูก เพื่อทำผ่าตัดเลาะเอาส่วนของรูและท่อที่ต่อจากรูนั้นทั้งหมดออกค่ะ